প্রথমবারের মতো আবদুল মান্নান সৈয়দ-এর ‘গল্পসংগ্রহ’ প্রকাশিত হল সূচীপত্র থেকে, যেখানে স্থান পেয়েছে আঠাশটি গল্প। সংগ্রহটি গ্রন্থিত ও অগ্রন্থিত দুটি পর্বে বিভক্ত। গ্রন্থিত অংশে ‘জলপরি’, ‘কে তুমি’, ‘চোখ’ ইত্যাদিসহ তাঁর বিভিন্ন প্রকাশিত গল্পগ্রন্থ থেকে ১১টি গল্প নেয়া হয়েছে। আর অগ্রন্থিতভাগের গল্প- যেগুলো এই প্রথম মলাটবন্দি হচ্ছে। তাই পুরোনো বিখ্যাত গল্পগুলোর পাশাপাশি একগুচ্ছ অগ্রন্থিত গল্পে পাঠক নতুনত্বের আস্বাদ পাবেন। তবে গল্পের বয়ানে ও বুননে নিজস্ব অন্তরবাস্তবিক কুশলতা চিরচেনা মান্নান সৈয়দকে মনে করিয়ে দেয়।